 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣዶልፍ ሂትለር ኣብ ዞባዊ ምርጫ ናሚብያ ተዓዊቱ 3 ታሕሳስ 2020 ኣብ ናሚብያ ሓደ ኣዶልፍ ሂትለር ኦኖና ዝተባህለ ኣባል ገዛኢ ሰልፊ ስዋፖ ዝኾነ ፖለቲከኛ ኣብ ዝተኻየደ ዞባዊ ምርጫ ከምዝተዓወተ ቢልድ ዝተባህለ ፍሉጥ ጋዜጣ ጀርመን ጸብጺቡ እቲ መብዛሕትኡ እዋን ኣዶልፍ ኦኖና ተባሂሉ ዝጽዋዕ ፖለቲከኛ ኣብቲ ኣብ ሰሜናዊ ክፍል ናሚብያ እትርከብ ንእሽቶ ከተማ ኦምፑንጃ ዝተኻየደ ምርጫ 85 ድምጺ ብምርካብ ተመሪጹ ኣብታ ግዝኣት ጀርመን ዝነበረት ናሚብያ ካብቲ እዋን ዝተረፈ ናይ ኣስማት ሓድጊ ክሳብ ሎሚ ኣይሃሰሰን ናሚብያ ብጀርመን ንዝቐረበላ ካሕሳ ገበን ጃምላዊ ቅትለት ነጺጋቶ ፕረዚደንት ናሚብያ ንካልኣይ ግዜ ተመሪጹ ገለ ቦታታትውን በቲ ጀርመናውያን ገዛእቲ ዝሃብዎ ኣስማት ይጽውዑ ኣለዉ ቋንቋ ጀርመን ዝዛረቡ ውሑዳን ማሕበረኮማት ከምዘለዉ እውን ይፍለጥ ኣቦይዩ ስም ናይቲ ሰብኣይ ኣውጺኡለይ ኣዶልፍ ሂትለር እንታይ ትርጉም ከምዘለዎ ዝተረድኦ ኣይመስለንን ክብል ኦኖና ንጋዜጣ ቢልድ ተዛሪቡ ሓጺር ስም ኮይኑ ስዝማዓኒ ነይሩ ቆልዓ ከለኹ እዚ ሰብ ንምልእቲ ዓለም ትሕቲኡ ከእትዋ ደሌት ከምዝነበሮ ምስ ዓበኹዩ ተረዲኡኒ ኣነ ምስዚ ዘራኽብ ዋላ ሓደ ነገር የብለይን ኣብቲ ናይ ላቲን ፊደላት ዝተጻሕፈ መዝገብ ተወዳደርቲ ሂትለር ብሓጺር ተጻሒፉ ይርከብ ምንጪ ስእሊ, ECN መግዛእቲ ጀርመን ኣብ ናሚብያ ቅድሚ ምምጻእ ሂትለር ናብ ስልጣንን ድሕሪ ቀዳማይ ውግእ ዓለምንዩ ኣብቂዑ ይኹን እምበር ኣብ ኣእምሮ ህዝቢታ ሃገር መሪር ተዘክሮ ገዲፉዩ ሓሊፉ ካብ 1904 ክሳብ 1908 ኣብ ዝነበረ እዋን ሓይልታት መግዛእቲ ጀርመን ልዕሊ 80 ሚእታዊት ህዝቢ ብሄረ ናማን ሄረሮን ቀቲሎም ተመራመርቲ ታሪኽ ነቲ ግፍዒ ዝተረሰዐ ምጽናት ዓሌት ክብል ይጽውዕዎ ናሚብያ ድሕሪ መግዛእቲ ጀርመን ኣብ ትሕቲ ውሑዳት ጸዓዱ ዘመሓድሩዋ ደቡብ ኣፍሪቃ ከምዝኣተወት ይፍለጥ ጸዓዱ ደቡብ ኣፍሪቃውያን ኣብ ቀዳማይ ኲናት ዓለም ብምስታፍዮም ንመግዛእቲ ጀርመን ኣብ ናሚብያ ከምዘብቅዕ ገይሮም ነታ ደቡባዊ ምዕራብ ኣፍሪቃ ኢሎም ዝጸውዕዋ ናሚብያ ድማ ከም መጉዚት ሕቡራት ሃገራት ከመሓድርዋ ጀሚሮም ድሕሪ ነዊሕ ብረታዊ ቃልሲ ከኣ ኣብ 1990 ከቅድሚ ናይ ኤርትራ ናጽነታ ተጎናጺፋ ሓዳስ ሃገር ኮይና እቲ ኣብ 1966 ብረታዊ ቃልሲ ኣዊጁ ዝተቓለሰ ውድብ ስዋፖ South West African Peoples Organisation ገዛኢ ሰልፊ ኮይኑ ይቕጽል ኣሎ ምንጪ ስእሊ, National archivese of Namibia ተዛማዲ ትሕዝቶ ናሚብያ ብጀርመን ንዝቐረበላ ካሕሳ ገበን ጃምላዊ ቅትለት ነጺጋቶ12 ነሓሰ 2020 ናሚብያ ፕረዚደንት ሄጅ ገይንጎብ ንካልኣይ ግዜ ተዓዊቱ2 ታሕሳስ 2019 ናምቢያ ኣበይ ትርከብ? 